**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**OPĆINSKO VIJEĆE**

**PREDMET:** PRIJEDLOG ODLUKE O IZRADI IZMJENA I DOPUNA URBANISTIČKOG PLANA UREĐENJA „OBALNI DIO POJASA OD UŠĆA RIJEKE ŽRNOVNICE DO HC LAV“ I S TIM POVEZANIH IZMJENA I DOPUNA PROSTORNOG PLANA UREĐENJA OPĆINE PODSTRANA

**PRAVNI OSNOV:** Članci 86. - 89., članak 113, i članak 198. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23) i članak 46. Statuta Općine Podstrana (''Službeni glasnik Općine Podstrana'' broj 07/2021, 21/2021 i 04/2023)

**PREDLAGATELJ:** Općinski načelnik

**NADLEŽNOST ZA**

**DONOŠENJE:** Općinsko vijeće

**NOSITELJ IZRADE**

**(STRUČNA OBRADA):** Upravni odjel za prostorno uređenje, komunalne poslove i zaštitu okoliša Općina Podstrana

Na temelju članaka 86. - 89., članka 113 i članka 198. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23) i članka 46. Statuta Općine Podstrana (''Službeni glasnik Općine Podstrana'' broj 07/2021, 21/2021 i 04/2023), Općinsko vijeće Općine Podstrana na 23. sjednici održanoj dana 21. prosinca 2023. godine, donosi

**ODLUKU**

**O IZRADI IZMJENA I DOPUNA URBANISTIČKOG PLANA UREĐENJA**

**„OBALNI DIO POJASA OD UŠĆA RIJEKE ŽRNOVNICE DO HC LAV“**

**I S TIM POVEZANIH**

**IZMJENA I DOPUNA PROSTORNOG PLANA UREĐENJA OPĆINE PODSTRANA**

Članak 1.

Donosi se Odluka o izradi izmjena i dopuna Urbanističkog plana uređenja „Obalni dio pojasa od ušća rijeke Žrnovnice do HC Lav“ – UPU broj 3 („Službeni glasnik općine Podstrana“ broj 05/08 i 04/21) i s tim povezanih izmjena i dopuna Prostornog plana uređenja Općine Podstrana („Službeni glasnik Općine Podstrana“ broj 03/06, 08/08, 03/11 - pročišćeni tekst, 12/17, 14/17 - pročišćeni tekst, 13/19, 04/21 i 04/23), (u daljnjem tekstu: Odluka).

Članak 2.

Odlukom o izradi Izmjena i dopuna Urbanističkog plana uređenja “Obalni dio pojasa od ušća rijeke Žrnovnice do HC Lav“ i s tim povezanih Izmjena i dopuna Prostornog plana uređenja Općine Podstrana (u daljnjem tekstu: Planovi) utvrđuje se pravna osnova za izradu Planova, ocjena stanja u obuhvatu Planova, način pribavljanja stručnih rješenja, popis javnopravnih tijela određenih posebnim propisima koja daju zahtjeve izradu za Planova, te drugih sudionika korisnika prostora koji će sudjelovati u izradi Planova, rokovi za izradu Planova, te izvori financiranja Planova.

**I. PRAVNA OSNOVA ZA IZRADU I DONOŠENJE IZMJENA I DOPUNA PLANOVA**

Članak 3.

Pravna osnova za izradu i donošenje Planova:

* Zakon o prostornom uređenju (NN 153/13, 65/17, 114/18, 39/19, 98/19, 67/23)
* Prostorni plan Splitsko-dalmatinske županije („Službeni glasnik Splitsko-dalmatinske županije“ broj 1/03, 8/04, 5/05, 5/06, 13/07, 9/13, 147/15 - ispravak greške, 154/21 i 170/21, pročišćeni tekst)
* Prostorni plan uređenja Općine Podstrana („Službeni glasnik Općine Podstrana“ broj 03/06, 08/08, 03/11 - pročišćeni tekst, 12/17, 14/17 - pročišćeni tekst, 13/19, 04/21 i 04/23).

**II. RAZLOZI DONOŠENJA PROSTORNIH PLANOVA, CILJEVI I PROGRAMSKA POLAZIŠTA IZMJENA I DOPUNA PLANOVA**

Članak 4.

Razlog izrade Planova je revidiranje kopnenog dijela lučkog Sportske luke Strožanac.

**III. OBUHVAT PLANOVA**

Članak 5.

Obuhvat Planova ograničen je na prostor obalnog dijela luke Strožanac.

**IV. SAŽETA OCJENA STANJA U OBUHVATU IZMJENA I DOPUNA PLANOVA**

Članak 6.

Za postojeću Sportsku luku Strožanac, određena je granica pomorskog doba i lučko područje, te je u postupku ishođenje koncesije.

Ocjenjuje se da planirani kopneni dio lučkog područja nije adekvatno valoriziran, te su potrebne izmjene postojećeg rješenja.

**V. POPIS** **SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANOVA**

Članak 7.

U izradi izmjena i dopuna Planova koristiti će se sva raspoloživa dokumentacija koju iz svog djelokruga osiguravaju tijela i osobe određene posebnim propisima.

Ukoliko se u postupku ocjene o potrebi strateške procjene utjecaja na okoliš za izradu izmjena i dopuna UPU-a, temeljem članka 66. Zakona o zaštiti okoliša utvrdi potreba izrade strateške studije, ista će biti izrađena i proveden postupak verifikacije istodobno s procedurom donošenja Plana.

**VI. NAČIN PRIBAVLJANJA STRUČNIH RJEŠENJA**

Članak 8.

Stručna rješenja osigurati će pravna osoba koja ispunjava uvjete za obavljanje djelatnosti prostornog uređenja propisane posebnim zakonom, a sukladno podacima, planskim smjernicama i dokumentaciji tijela i osoba određenih posebnim propisima.

Studije i drugi dokumenti će se naručit po potrebi.

**VII. POPIS TIJELA I OSOBA ODREĐENIH POSEBNIM PROPISIMA, KOJA DAJU ZAHTJEVE ZA IZRADU PLANA IZ PODRUČJA SVOG DJELOKRUGA, TE DRUGIH SUDIONIKA, KOJI ĆE SUDJELOVATI U IZRADI PLANOVA**

Članak 09.

Popis javnopravnih tijela određen posebnim propisima koja daju zahtjeve (podatke, planske smjernice) za izradu Plana iz područja svog djelovanja te drugih sudionika koji će sudjelovati u izradi predmetnog Plana:

1. Ministarstvo prostornog uređenja, graditeljstva i državne imovine, Uprava za upravljanje i raspolaganje nekretninama, Poslovni toranj Zagrepčanka, Savska cesta 41, 10000 Zagreb
2. Ministarstvo kulture i medija, Uprava za zaštitu kulturne baštine, Konzervatorski odjel u Splitu, Porinova bb, 21000 Split
3. HOPS, Hrvatski operator prijenosnog sustava d.o.o., Kupska 4, 10000 Zagreb
4. MUP, Ravnateljstvo civilne zaštite, Područni ured civilne zaštite Split, Moliških Hrvata 1, 21 000 Split
5. Hrvatske vode - Vodnogospodarski odjel za slivove južnog Jadrana, Vukovarska 35, 21000 Split
6. Čistoća Split, Put Mostina 49, 21000 Split
7. Vodovod i kanalizacija d.o.o., Hercegovačka 8, 21000 Split
8. Elektrodalmacija Split, Poljička cesta 73, 21000 Split
9. Hrvatska elektroprivreda d.d., Operator prijenosnog sustava, Prijenosno područje Split, Sektor za izgradnju i investicije, Odjel za izgradnju Split, Kneza Ljudevita Posavskog 5, 21000 Split
10. Hrvatske ceste Poslovna jedinica Split, Tehnička ispostava Split, Ruđera Boškovića 22, 21000 Split
11. Lučka Kapetanija Split, Obala Lazareta 1, 21000 Split
12. LUČKA UPRAVA Splitsko-dalmatinske županije, Prilaz Braće Kaliterna 10, Split
13. Zavod za prostorno uređenje Splitsko-dalmatinske županije, Bihaćka 1, 21000 Split
14. Županija Splitsko-dalmatinska, Upravni odjel za graditeljstvo i prostorno uređenje, Domovinskog rata 2, 21000 Split
15. Županija Splitsko-dalmatinska, Upravni odjel za gospodarstvo, EU fondove i poljoprivredu, Domovinskog rata 2, 21000 Split
16. Mjesni odbor Strožanac II

Primjenom članka 90. Zakona o prostornom uređenju i gradnji (Narodne novine 153/13, 65/17, 114/18, 39/19, 98/19 i 67/23), navedena tijela i osobe pozivaju se da u roku od 30 dana dostave svoje zahtjeve za izradu Planova.

Ukoliko navedena tijela i pravne osobe ne dostave svoje zahtjeve u navedenom roku smatrati će se da ih nemaju.

**VIII. PLANIRANA DINAMIKA ZA IZRADU PROSTORNIH PLANOVA, ODNOSNO ROK ZA PRIPREMU ZAHTJEVA ZA IZRADU PROSTORNIH PLANOVA TIJELA I OSOBA ODREĐENIH POSEBNIM PROPISIMA**

Čanak 10.

Rok za izradu Planova po fazama:

* dostava prethodnih zahtjeva (podaci, planske smjernice i propisani dokumenti) za izradu prostornog plana: 30 dana od dana zaprimanja Odluke s pozivom na dostavu zahtjeva,
* izrada Prijedloga plana za javnu raspravu: 30 radnih dana od dana zaprimanja prethodnih zahtjeva,
* javna rasprava: 30 dana,
* izvješće o javnoj raspravi 15 dana od isteka roka za davanje pisanih mišljenja, prijedloga i primjedbi i izrada Nacrta konačnog prijedloga Plana,
* utvrđivanje Konačnog prijedloga Plana 8 dana po dostavi Nacrta konačnog prijedloga Plana,
* donošenje Plana - ovisi o sjednici općinskog Vijeća, nakon zaprimanja suglasnosti Ministarstva

**IX. IZVORI FINANCIRANJA IRADE IZMJENA I DOPUNA PLANA**

Čanak 11.

Izrada Plana financirat će se iz Proračuna Općine Podstrana.

**X. ZAVRŠNE ODREDBE**

Članak 12.

Ova Odluka će se objaviti u Službenom glasniku Općine Podstrana.

Ova Odluka će se dostaviti javnopravnim tijelima i osobama određenim posebnim propisom, odnosno tijelima i osobama određenih u članku 9. ove Odluke.

Članak 13.

Nositelj izrade vodi službenu evidenciju o postupku izrade i donošenja Planova

Članak 14.

Ova Odluka stupa na snagu osmog dana od dana objave u „Službenom glasniku Općine Podstrana“.

|  |  |
| --- | --- |
| KLASA: 024-02/23-01/14  URBROJ: 2181-39-01-23-08  Podstrana, 21. prosinca 2023. g. | Predsjednik Općinskog vijeća:  Zdravko Galić |